CELEX: 31994R3148
Language: el
Date: 1994-12-21 00:00:00
Title: Κανονισμός (ΕΚ) αριθ. 3148/94 της Επιτροπής της 21ης Δεκεμβρίου 1994 για τροποποίηση του κανονισμού (ΕΟΚ) αριθ. 2251/92 περί του ελέγχου της ποιότητας των νωπών οπωροκηπευτικών

Avis juridique important

|

31994R3148

Κανονισμός (ΕΚ) αριθ. 3148/94 της Επιτροπής της 21ης Δεκεμβρίου 1994 για τροποποίηση του κανονισμού (ΕΟΚ) αριθ. 2251/92 περί του ελέγχου της ποιότητας των νωπών οπωροκηπευτικών  

Επίσημη Εφημερίδα αριθ. L 332 της 22/12/1994 σ. 0028 - 0028 Φινλανδική ειδική έκδοση: Κεφάλαιο 3 τόμος 64 σ. 0119  Σουηδική ειδική έκδοση: Κεφάλαιο 3 τόμος 64 σ. 0119 

ΚΑΝΟΝΙΣΜΟΣ (ΕΚ) αριθ. 3148/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση του κανονισμού (ΕΟΚ) αριθ. 2251/92 περί του ελέγχου της ποιότητας των νωπών οπωροκηπευτικώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2753/94 της Επιτροπής (2), και ιδίως το άρθρο 8 και το  άρθρο 12 παράγραφος 3,  Εκτιμώντας:  ότι, στον τομέα των οπωροκηπευτικών, διαφαίνεται από τις ανάγκες του εμπορίου ότι πρέπει, ιδίως, να γνωρίζουμε με βεβαιότητα τη χώρα καταγωγής των προϊόντων που διατίθενται στο εμπόριο- ότι, από την πείρα που αποκτήθηκε από αυτό διαπιστώνεται ότι,  πρέπει να προβλέπονται καλύτερα οι δυνατότητες τροποποιήσεως της ενδείξεως της καταγωγής κατά τα διάφορα στάδια εμπορίας των προϊόντων- ότι πρέπει να συμπληρωθούν γι' αυτό οι διατάξεις του κανονισμού (ΕΟΚ) αριθ. 2251/92 της Επιτροπής της 29ης Ιουλίου  1992 περί του ελέγχου της ποιότητας των νωπών οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 785/93 (4)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο κεφάλαιο V άρθρο 11 του κανονισμού (ΕΟΚ) αριθ. 2251/92, προστίθεται η ακόλουθη νέα παράγραφος 5:  "5. Για την εφαρμογή του παρόντος κανονισμού και για τα προϊόντα για τα οποία υπάρχουν κανόνες ποιότητας, στα τιμολόγια και στα συνοδευτικά έγγραφα, πρέπει να προσδιορίζεται η χώρα καταγωγής των προϊόντων. Η απαίτηση αυτή δεν επιβάλλεται στο στάδιο της  λιανικής πώλησης στον τελικό καταναλωτή."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1995.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 292 της 12. 11. 1994, σ. 3.  (3) ΕΕ αριθ. L 219 της 4. 8. 1992, σ. 9.  (4) ΕΕ αριθ. L 79 της 1. 4. 1993, σ. 55.